Notum sit omnibus presentibus et futuris quod ego Lambertus Somoille dedi Deo et pauperibus Domus Dei de Broichons quandam minam bladi dimidiam frumentj et dimidiam auene quam habebam in decimis de Fauernejo pro anima patris mej, scilicet Odonis Somoille, quam dedi eis in perpetuum possidendam et istam elemosinam quam concessi et adhuc concedo fecit prefatus pater meus in uita sua et ut hoc ratum habeatur quia sigillum non habeo presentem paginam sigillo Andree decanj Hoschariensis feci sigillari. Actum anno Domini m° cc° XX° secundo mense aprilis.